JohanHeinsen/ENO huggingface dataset:
Ribe Stifts Adresseaviser, 1847-03-02
England. Regeringen har besluttet at dække den ved de overordentlige Forholdsregler for Jrland opstaaede Finansforlegenhed ved et Laan af 8 Mill. Pd. Sterl. paa Skatkammerbeviser. - Den franske Gesandt Grev St. Aulaire og Lord Palmerston havde den 19. Februar arbeidet sammen i det udenlandske Departement. – Jfølge et Parlamentsdokument talte Jrland i Aaret 1841 8,174,029 Sjæle; deriblandt ere 883,097 Forpagtere, der med deres Familier udgjøre ialt 4,500,000 Personer. Det beboede og dyrkede Land udgjorde 19 Mill. Acres (en Acre er en Dags Pløieland. - Betræffende Portugal har Lord Landsdowne erklæret i Overhuset, at i det Tilfælde Don Miguel lader sig see i Portugal og hans Parti gjør Forsøg paa at sætte ham paa Tronen, vilde en Jntervention ikke kunne udeblive som Følge af Kvadrupletraktaten. – Fra Jrland har man den glædelige Efterretning, at den unge Hvede tegner godt paa Marken. - O'Connell er meget syg.
Ribe Stifts Adresseaviser, 1847-03-02
Spanien. Den ny Krigsminister, Pavia, har forlangt sin Afsked. Som man fortæller vilde Pavia forene i sin Person alle Generallissimus's Attributer, hvilket hans Kollegaer ikke vilde tilstæde; Hertugen, af Sotomayor har derpaa opfordret Dronningen til at meddele ham sin Afsked, og General Oraa er traadt i Pavias Sted.
Ribe Stifts Adresseaviser, 1847-03-02
Østerrig. Jfølge en Beretning fra Wien ere Østerrig, Frankrig og England komne overeens med Porten om endnu i Aar at paabegynde Gjennem gravningen af Landtungen ved Suez. Østerrig paatager sig Havneanlægene ved Middelhavet og Gravningen til Ørkenen; dennes Gjennemgravning lader Frankrig udføre, og England anlægger de nødvendige Havne og Bassiner ved Suez.
Ribe Stifts Adresseaviser, 1847-03-02
Belgien. Paa Grund af at Udgiverne af Mephistopheles, og Argus, ere blevne frikiendte i Karikaturprocessen har Justitsministeren den 18. f. M. forelagt Repræsentantkammeret et Lovudkast angaaende Straffen for Fornærmelser mod Kongen og den kgl. Familie, hvori navnligen foreslaaes, at Fornærmelser imod Kongen ved Tale, Skrift eller billede, skal straffes med Fængsel fra 1/3 til 3 Aar og en Mulkt fra 300 til 3000 Franks, osv.
Ribe Stifts Adresseaviser, 1847-03-02
Indenlandske Efterretninger. Alle Besiddere af Dokumenter og Aktstykker, ældre end 1780, opfordres i Berl. Tid. til at indsende dem til det kgl. historisk-genealogisk Arkiv ved Ordenskapitlet, for saaledes at frelse dem fra Undergang.
Ribe Stifts Adresseaviser, 1847-03-02
J Fredags døde forhenværende Generalpostdirektør, Konferentsraad Monrad, Storkors af Dannebrog og Dannebrogsmand, i sit 84 Aar. J over halvhundrede Aar var hans Dygtighed, Nidkjærhed og udholdende Arbeidsomhed som Embedsmand almindeligen anerkjendt, og Enhver veed, i hvor høi Grad de i Postvæsenet foretagne mange og omfattende Reformer skyldes hans Energi. Ved sit Jubilæum modtog han ogsaa den hæderligste Anerkjendelse af de Embedsmænds Høiagtelse og Kjærlighed, med hvem han stod i Forbindelse, ligesom han stedse var hædret af sin Konge. Først for faa Aar siden standsede Alderdommen hans rastløse Arbeidsomhed. (B. T.) Brudstykke af et Brev fra Skibet Galathea. Her paa Sandwichsøerne have vi allerede i de faa Dage seet og hørt meget Jnteressant og meget Forunderligt, Her er en Konge, Dronning, Ministre, Gouvernører, og Officerer i alle mulige Uniformer, lige fra de stiveste engelske til næsten ikke andet end en militær Hue. En af Officererne havde kun en blaa ulden Skjorte paa og Kaskjet med en Guldtresse. Kongen skal jeg først see imorgen; men Dronningen har jeg mødt med sine Hofdamer, de kom lige fra en Boutik, hvor de havde kjøbt ind; hun var i en hvid Kjole, sort Silkeshawl, bare Fødder og Haaret a Pensent, næsten 3 Alen høi og et bruunt, stygt Ansigt. Ministeren er en ret net Mand; han havde Dagen før spillet Kegler med nogle Englændere og tabt, en halv Pjaster; da han ikke kunde betale, bad han, at de ikke maatte sige det til Missionærerne. Alle Klædedragterne ere originale. Øen er ellers et sandt Paradiis; udmærket smukke Bjerge og Dale, delige Frugter, men alt umaadelig kostbart. Vi have ogsaa her truffet en Dansk, ved Navn Anthon, og glæde os Alle til at blive her i nogle Uger, baade fordi her vil være meget at gjøre for Naturforskerne, og for at vi kunne tiltræde Hjemreisen med fornyede og sunde Kræfter.
Ribe Stifts Adresseaviser, 1847-03-02
Efter Forlydende vil i disse Dage udkomme et nyt Skrift om det slesvigske Spørgsmaal, der skal have en anseet Slesviger til Forfatter og udgives af Laurids Skau.
Ribe Stifts Adresseaviser, 1847-03-02
J Mandags Aftes nærmede sig en smuk ung Pige Peblingesøen ved Kjøbenhavn og efter at have tømt en Flaske, hvori der siden viste sig at have været Skedevand, sprang hun i Søen, hvorfra hun senere blev trukket op som et Liig. (Flp.)¬
Ribe Stifts Adresseaviser, 1847-03-02
Hr. Fischer i Kbhavn, store Kjøbmagergade Nr. 66, averterer til Salg Jordskokker eller Jordæbler, (Helianthus tuberosus), der i 10 Aar, i hvilken Tid han har dyrket dem, endnu ikke have slaaet feil for ham og skulle være meget velsmagende til Mad. Ogsaa til Brød har han forsøgt at benytte dem, næmlig blandet med Meel. De lægges ganske som Kartofler og have den Fordeel at de kunne staae ude om Vinteren; de sætte ingen Blomster, men en Stamme fra 3 til 6 Fod, begynde at sætte Knolde i Juli og pleje først at være fuldmodne sidst i October; de behøve kun at hyppes 1 Gang og give større Udbytte end Kartofler. Han har i flere Aar havt 24 Fold i god Jord. Man kan ogsaa i flere Aar avle efter eet Aars Udlæg, da de efterlade en Deel smaae Knolde som villig groe Aaret efter. Flere bhavnske Frugthandlere have faaet af dem.
Ribe Stifts Adresseaviser, 1847-03-02
Fra Kiel skrives, at i den tilstundende Sommer sandsynligvis 8 Dampskibe ville være beskjæftigede i regelmæssig Fart fra Kiel, næmlig: Dampskibet "Kopenhagen, og et kgl. Postdampskib mellem Kiel og Kbhavn, "Løven, mellem Kiel og Kbhavn og mellem Kiel og Jylland, Christian VIII sandsynligen mellem Kiel og Jylland, "Caroline Amalie, mellem Øerne og Kiel, et andet mindre Dampskib mellem Kiel og Lolland og et norsk Postdampskib mellem Christiania og Kiel. (H. Av.)
Ribe Stifts Adresseaviser, 1847-03-02
Angaaende Valgets Udfald i det 15de slesvigske Landdistrikt, bemærker Apenrader Ugeblad. En Godseier skal have været saare virksom i denne Henseende, og ideligen raadet Bønderne at vælge til Stænderne Mænd der eiede adelige Besiddelser, men fremfor alt ikke kongelige Undergivne, – og en Forpagter, saavelsom en pensioneret og en koncessioneret Herre m. fl. have været utrættelige i lignende Bestræbelser, for at aabne Bøndernes Øine for de slesvig-holstenske Herligheder. Men de sundeveden Bønder lode sig hverken forlede eller lede; de gjennemskuede de privilegerede Herrers Færd, og ønskede sig ikke mere af den nordalbingiske Hertugelighed, end hvad de paa ingen Maade kunne slippe fri for Derfor vare hine Bestræbelser for at bedaare dem ogsaa spildt Umage. Selvstændige og med mandig Villie traadte de op og valgte til Folkeraadet Mænd, om hvilke de vidste, at de vilde kjæmpe for den danske Bondes Rettigheder og ikke give sig i de tydske Herrers Ledebaand. Udfaldet af det sundevedske og alsingske Valg har i hele Egnen fremkaldet den gladeste Stemning, som falder saameget mere i Øine, da Ligegyldighed, ubetimelig Føielighed og Ubestemthed, i et tilgrændsende Valgdistrikt har ført til et Resultat, hvis mismodiggjørende Jndtryk overalt er kjendelig nok. - Derfor Hæder de selvstændige dansksindede Bønder i Sundeved og paa AlsleAng. Cand. med. Jespersens Død hedder det fra Veile i Byens Avis under 25. Febr.: En særdeles agtet og yndet ung Mand, der, født i Nærheden af vor By, for henved et Par Aar siden havde nedsat sig her som praktiserende Læge, var igaar Formiddags i en Kabriolet kjørt ud til nogle Patienter i den en Miil herfra liggende Landsby Bredal, og var derfra vendt tilbage med en lille Dreng, som formodentlig skulde tilbagebringe de ordinerede Lægemidler, da Hesten ved Nedkjørselen af Bakken norden for Veile, tog afsted i saadan Fart, at dens ulykkelige Styrer, idet han kjørte op paa en foran kjørende Arbeidsvogn, saa voldsom blev kastet ud af Kabrioletten og ned paa den nedenfor Kjøreveien liggende Markedsplads, at han næsten i samme Moment opgav Aanden. De sidste Ord, den Ulykkelige kunde fremføre til den, der ilede ham tilhielp, vare, at han bad om en Læge. Den medfulgte Dreng, der kastede sig ud, da Vognen søndersloges mod den væltende Arbeidsvogn, slap derfra med Livet, men har hidindtil ingen nærmere Forklaring kunnet give.
Ribe Stifts Adresseaviser, 1847-03-02
Fra Frederikshavn skrives i Aalborg Av.: J disse Dage ere et Par Bissekræmmere, hjemmehørende i Vester=Brønderslev, af Politimesteren heri Byen (formodentlig efter Angivelse) blevne grebne paa en Bondegaard heri Jurisdiktionen, hvor de havde taget Logis. Deres medhavende Kram og Kontanter ere bragte her til Byen, tilligemed Kræmmerne, hvis Personer (?) ere belagte med Arrest.
Ribe Stifts Adresseaviser, 1847-03-02
Apotheker Begtrup i Nykjøbing paa Morsø advarer i Thisted Avis imod Brugen af Pastinakroden (Pastinacus sativa), der til visse Tider især naar den er gammel) kan indeholde et giftigt narkotisk) Stof, som giør, at den, nydt i større Mængde, kan virke meget farligt, ja vel dræbende.
Ribe Stifts Adresseaviser, 1847-03-02
Udnævnelser. Under 20. Februar er Præsident det slesvig-holsten lauenborgske Kancelli, Kammerherre Grev C. Moltke, udnævnt til extraordinær Assessor i Høiesterer med Forpligtelse til at give Møde i Retten ved sammes aarlige høitidelige Aabning. (C. T.)
Ribe Stifts Adresseaviser, 1847-03-02
Ledigt Embede. Skovfogedtjenesten i Nordreskov paa det Silkeborgske Distrikt. Aarlig Løn 100 Rbd., fri Bolig med tilhørende Jorder samt et Deputat af 5 Favne Fagotter og 8 Læs Tørv. (C. T.)
Ribe Stifts Adresseaviser, 1847-03-02
Efterretning om ledige geistlige Embeder: I. Tjæreby og Alsynderup Sognekald i Sjælland, ny Ansættelse 300 Rbd., har følgende Jndtægter: 1) Korntienden, udgjør 96 Tdr. Rug, 106 Tdr. Byg og 86 Tdr. Havre. 2) Af Huusmænd haves i Tiendepenge c. 45 Rbd. 3) Offer og Accidentser c. 300 Rbd. 4) Refusion 10 Rbd. 5) En Favn Brænde. Præstegaarden staaer for Hartkorn efter den nye Matrikul 6 Tdr. 2 Skpr. med et Areal af 60 Tdr. Land. Skatter og andre offentlige Afgivter udgjøre omtrent 120 Rbd., Expenser 12 Rbd. Artillerihest holdes. Enke findes paa Kaldet.
Ribe Stifts Adresseaviser, 1847-03-02
Bøvling og Flønder Sognekald i Ribe Stift, gl. Ang. 250 Rd., har nu følgende Jndtægter: 1) Korntienden anslaaes til 92 Tdr. Rug, 68 Tdr. Byg, 54 Tdr. Havre. 2) Kvægtiende, forsaavidt den ikke er indbefattet under Nr. 1,6 Rbd. 3) Refusion 2 Tdr. Rug og 1 Td. Byg. 4) Landgilde af en Annergaard 16 Rbd. 5) Offer og Accidentser c. 200 Rbd. 6) Smaaredsel 50 Snese Æg og 6 Lpd. Ost. Præstegaarden staaer for Hartkorn efter den nye Matrikul 13 Tdr. 5 Skpr. 3 Fdkr. enh. Alb. Skatter og andre offentlige Afgivter samt Landemodserpenser udgjøre omtrent 210 Rbd. J Afgivt til Venøe Sognekald svares 2 Tdr. 6 Skpr. Rug og 3 Tdr. Byg efter Middeltal af 10 Aars Kapitels tart. Artillerihest holdes.
Ribe Stifts Adresseaviser, 1847-03-02
3. Hellenæs Sognekald i Fyen, gl. Ang. 120 Rd., har nu følgende Jndtægter: 1) Korntienden af Sognets 170 Tdr. 4 Skpr. 3 Fdkr. Hartkorn, ny Matrikul, leveres i Skjeppen og udgjør 38 Tdr. 6 Skpr. Rug, 12 Tdr. 2 Skpr. Byg, 39 Tdr. Havre, 1 Td. 4 Skpr. Boghvede, desuden Kapellanbyg10 Tdr., alt efter Kongelig Konfirmation, 2) Kvægtiende 5 Rbd. 3) Offer og Akeidentser 120 Rbd. 4) Bankaktierenter, 6 Rbd. 5) Præsteboligens Ager og Engs Hartkorn efter den nye Matrikul udgjør 7 Skpr. trefjerded. Alb. med et Areal af c. 13 Tdr. Land. 6) Andre Naturalpræstationer: 4 Lpd. Rugfoder, 129 Lpd. Bygfoder, 133 Lpd. Havrefoder; Græsning paa et fælles Overdrev til nogle Høveder; et Maal Melk af hver Mand. Fra Frederiksgave har der hidtil været tilstaaet Præsten 3 Favne Bøge=Brænde aarlig. Kaldet nyder særdeles Lettelse i Skatter, saa at disse og andre offentlige Afgivter ikkun udgjøre 8 Rbd.; Landemodserpenser 2 Rbd. 3 Mk. 12 s.; i Rente i Anledning af Bankhæftelsens Jndløsning og Supplering svares 4 Rbd. (C. T.)
Ribe Stifts Adresseaviser, 1847-03-02
Altona Kvægmarked. Den 22 Februar var 405 Stykker stort Hornkvæg paa Markedet, hvoraf 305 solgtes. Til England udførtes 32 Stkr. Handelen gik træven, fordi Jndehaverne holdt paa for høie Priser. (Dok.)
Ribe Stifts Adresseaviser, 1847-03-02
Ribe. Døbte i Domkirken den 2 Februar: Snedkerm. M. Basballes Søn, Jacob Michael Basballe; Fadd. Mad. J. Tüchsen af Apenrade, Jfr. M. Poulsen, Snedkerm. C. Knudsen og Guld-og Sølvarbeider H. Terkelsen. Den 26. Borgerlieutenant, Guld-og Sølvarbeider Rühles Datter, Mathea Rühle; Fadd.: Blikkenslagerm. Riewalds Hustrue, Jfr. F. Rühle, Bogbinder A. Andersen og Kjøbmand J. Jensen. S. D.: Skræd. P. Hansens Datter, Hansine Maria Hansen; Fadd. Grovsmedm. M. Petersens Hustru, Pigen H. M. Bernbom, Gjørtlerm. F. Bernbom og Skomagerm. P. L. Nissen. Den 28 Dagl. N. Jensens Datter, Maria Kirstine Jensen; Fadd. Skomagerm. J. Thiellesens Hustrue, Pigen J. Holm, Skomagerm. B. P. Larsen og Skomagersv. J. Mikkelsen.
Ribe Stifts Adresseaviser, 1847-03-02
Kopulerede i Domkirken d. 26 Februar: Skræd. P. Hansen af Gjording og Pigen M. Bernbom.
Ribe Stifts Adresseaviser, 1847-03-02
Bekjendtgjørelser. At min retskafne Mand, Thomas True, Sognepræst for Guldager Menigheder, efter et kort Sygeleie, den 24. dennes, i hans Alders 66de Aar, har omskiftet det Timelige med det Evige, blev det min sørgelige Pligt at maatte bekjendtgjøre for hans fraværende Børn, Slægt og Venner, hvilke med mig og endnu tvende uforsørgede Sønner, begræde Tabet af en trofast Fader og kjærlig Ægtefælle. Guldager Præstegaard den 26. Februar 1847. J. sal. True, født Christensen.
Ribe Stifts Adresseaviser, 1847-03-02
At Havnekassens Regnskab for 1846 er henlagt paa Raadstuen til almindeligt Eftersyn i 3 Uger, bekjendtgjøres herved. Ribe Kjøbstads Havnecommission, d. 2. Marts 1847.
Ribe Stifts Adresseaviser, 1847-03-02
J denne og næste Uge slagtes to fede Stude hos Slagter Mørk i Præstegade.
Ribe Stifts Adresseaviser, 1847-03-02
Assemblee=Bal i Varde Søndag Aften den 7. Marts i Gjæstgiver Aastrups Locale.
Ribe Stifts Adresseaviser, 1847-03-02
Adgangskort kunne afhentes hos Fuldmægtig Michelsen paa Amtstuen, og betales af Udenbyesboende med 36 Ls. for Parret. Indgangen aabnes Kl. 6. Directionen.
Ribe Stifts Adresseaviser, 1847-03-02
En Apothekerlærling. ønskes fra næstkommende Paaske d. A. af L. Dreger, Apotheker i Tønder.
Ribe Stifts Adresseaviser, 1847-03-02
Under 26. d. M. er Collegiet allernaadigst blevet bemyndiget til, indtil Udgangen af September Maaned d. A. mod fornøden Legitimation at lade godtgjøre Consumtions- og Formaalingsafgifterne af saadanne af de første Livsfornødenheder, som af Kjøbstadcommuner eller private Foreninger, gjennem Bespiisningsanstalter eller paa anden Maade, uddeles til Trængende uden eller mod nedsat Betaling. Andragender desangaaende indgives til Collegiet, paa ustemplet Papir. General-Toldkammer- og Commerce-Collegium, den 27. Febr. 1847. Bluhme. Garlieb. Francke. W. C. F. Sponneck. Raffenberg.
Ribe Stifts Adresseaviser, 1847-03-02
Efter tagen Bestemmelse ved den den 20. Januar sidstl. afholdte Auction over Jens Thomsens og fraseparerede Hustrues Ane Dorthea Nielsdatters fælleds Boe, tilhørende Gaard Skodborgbjerggaard i Veien Sogn, Malt Herred, Ribe Amt, bliver bemeldte Gaard med brandassurerede og vel vedligeholdte Bygninger og tilliggende gode Jordeiendomme, der staae for Hartkorn efter den gamle Matricul 1 Td. 4 Skpr. 3 Fdkr. 2 Alb., nye Matr. 2 Tdr. 5 Skpr. Fdkr. 2 enh. Alb. stillet til absolut Bortsalg ved en ny Auction, som afholdes paa selve Gaarden Onsdagen den Trykt i Ribe hos Chr. sal. Hyphoff. 24. Marts næstkommende Formiddag Kl. 11. Conditionerne henligge til Eftersyn her paa Contoiret. Lysthavende indbydes. Gjørding-Malt Herreders Contoir i Holsted den 1. Marts Münster.
Ribe Stifts Adresseaviser, 1847-03-02
Auction. Efter Vedkommendes Begjæring bliver Løverdagen d. 13. dennes, Formiddag Kl. 9, paa Byens Raadstue afholdt offentlig Auction over endeel nye Sengeklæder, Sengesteder, Borde og Speile, samt andet Bohave. Lysthavende indbydes. Ribe Byfogedcontoir, den 1. Marts 1847. Stricker.
Ribe Stifts Adresseaviser, 1847-03-02
Alle og Enhver, som maatte have noget at fordre i Boet efter Arbeidsmand Christen Christensen Ottes hersteds afdøde Enke, Jnger Otte, indkaldes herved med 12 Ugers Varsel til at anmelde og beviisliggjøre deres Krav for undertegnede Skifteret. Ribe Kjøbstads Skifteret, den 1. Marts 1847. Stricker. Juel.
Ribe Stifts Adresseaviser, 1847-03-02
Jfølge Begjæring af Hr. Jngenieurcapitain v. Nicolin bliver Tirsdagen den 16. Marts førstkommende Eftermiddag Kl. 2, afholdet offentlig Licitation paa Tingstedet i Skiern, over Leverance af 25 Cubikfavne store raae Kampesteen, bestemte til Plaster under Broerne paa Hovedlandeveien mellem Skiern og Tarm. Conditioner og Overslag ville 8 Dage for Licitationens Afholdelse være til Liebhaveres Eftersyn i Tarm hos Vei opsynsmand Tronier og i Uglberg Kroe. Bølling Nørre Herreders Contoir paa Petersminde i Skiern, den 24. Februar 1817. Jansen.
Ribe Stifts Adresseaviser, 1847-03-02
Alle og Enhver, som maatte have Noget at fordre i Boet efter afdøde Aftægtsenke Ane Margrethe Poulsdatter af Seest, indkaldes herved med tolv Ugers Varsel til inden saadan Tids Forløb under Fordringernes Fortabelse for undertegnede Skifteforvalter i Boet at anmelde og beviisliggjøre deres havende Krav. Ligeledes indkaldes med Aars og Dags Varsel den Afdødes Arvinger til at anmelde og legitimere deres Arveret. Herredscontoiret i Kolding den 24. Februar 1847. C. V. Qvistgaard.
Ribe Stifts Adresseaviser, 1847-03-02
Ved Proclama, som læses inden vedkommende Retter, ere Alle og Enhver, som maatte have Noget at fordre i Boet efter Ungkarl Lauritz Lauritzen eller Laurs Laursen af Molkjer, der er afgaaet ved Døden i Kjøbenhavn som Soldat ved 6te Jnfanteri-Bataillon, indkaldte med tolv Ugers Varsel til inden saadan Tids Forløb under Fordringernes Fortabelse for undertegnede Skifteforvalter i Boet at anmelde og beviisliggjøre deres havende Krav, hvilket herved endvidere bekjendtgjøres. Herredscontoiret i Kolding den 24. Februar 1847. C. V. Qvistgaard.
Ribe Stifts Adresseaviser, 1847-03-02
Foruden alt Andet til Skomagerprofessionen henhørende bekommes ogsaa hos Undertegnede de saameget yndede plykkede Støvler og Sko samt vandtæt Fodtøi, hvilket jeg herved tillader mig at bekjendtgjøre. Ribe den 23 Febr. 1847. C. Greisen.
Ribe Stifts Adresseaviser, 1847-03-02
En ung Pige af god Opdragelse og med gode Anbefalinger ønsker sig en Kondition som Huus jomfru, helst hvor der er en Kone i Huset. Adressekomptoret anviser.
Ribe Stifts Adresseaviser, 1847-03-05
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Fredagen den 5. Marts. No 28
Ribe Stifts Adresseaviser, 1847-03-05
Udenlandske Efterretninger. England. J Underhuset blev den 21. Februar den irlandske Arbeidsbill tredie Gang læst og antagen. Til Liverpool er atter ankommen flere Ladninger Korn. - Grev Saint Aulaire har indbudet til en stor Diner den 2 Februar, hvor Lord Palmerston ogsaa vilde være tilstede. – Mange Geistlige af den engelske Kirke ere færd med i denne Tid at gaae over til den katholske.
Ribe Stifts Adresseaviser, 1847-03-05
Frankrig. Pairskamret har eenstemmigen antaget Loven om at fremmede Skibe, som ere ladede med Korn, skulle være ligeberettigede med franske. – Kammeret har bevilget 4 Mill. Fr. til Forøgelse af Landeværnet i det Jndre af Landet.
Ribe Stifts Adresseaviser, 1847-03-05
Spanien. En Bande af 200 Karlister har bemægtiget sig de offentlige Kasser i Cervera i Catalonien. - Der er udsendt en befaling til at fængsle Don Miguel, saasnart han lader sig see paa spansk Grund.
Ribe Stifts Adresseaviser, 1847-03-05
Jtalien. J en Række af Aarhundreder har det været Skik i Rom, at en Deputation af den israclitiske Menighed den første Karnevalsdag om Eftermiddagen Kl. 2 maatte begive sig paa Kapitoliet, for der knælende at overrække den paa en Trone siddende første Senator en aarlig Tribut af 800 Seudi og at bede om, at det ogsaa i det kommende Aar maatte være dem tilladt at opholde sig i Rom; hvorpaa Senatoren meddeelte dem denne Bevilling paa en ikke til vor Tids Aand svarende, temmelig brutal Maade. Hs. Hellighed har nu afskaffet denne Skik og forordnet, at Tributen for Fremtiden skal overbringes privat og uden hiin uværdige offentlige Ceremome.
Ribe Stifts Adresseaviser, 1847-03-05
Rusland. J December er sket to heftige Angreb af Tscherkesser=Stammer mod Fæstningen Gagra og Fortet Golovin, og endskjøndt disse Angreb bleve tilbageslaaede lede Russerne dog betydelige Tab og have erklæret, at Fienden ingensinde har vist mere Mod Forvovenhed og Raseri.
Ribe Stifts Adresseaviser, 1847-03-05
Tyrkiet. Siden Midten af Januar Maaned er Slavemarkedet i Konstantinopel ophævet og Bygningen nedreven. Sultanens Svoger, Gouvernøren af Topschana har under Straf af 100 Stokkeslag forbudt sine Undergivne at bruge det meget anvendte Skjeldsord "Giaur, mod de Kristne. - Cholera var naaet til Damaskus.
Ribe Stifts Adresseaviser, 1847-03-05
Indenlandske Efterretninger Under 17. Februar er udkommen en Forordning om Jndskrænkning i den Tid, hvori en Kreditor kan holde sin Debitor i Gjeldsfængsel. Det hedder der§ 1. Den Ret, der efter Loven tilkommer Kreditor, til at holde sin Debitor i Gjeldsfængsel, skal herefter ei kunne anvendes for et mindre Beløb end 50 Rbd., og derhos være indskrænket til en vis Tid, hvilken udenfor den Undtagelse, som findes i 64, skal være: for et Beløb af indtil 300 Rbd. inclusive 1 Maaned for hver 50 Rbd., som indeholdes i Fordringen; med Hensyn til det, der overstiger 300 Rbd. indtil 900 Rbd., 1 Maaned for hver 100 Rbd.; med Hensyn til det Beløb, der er over 900 Rbd. indtil 2700 Rbd. inclusive, 1 Maaned for Gang 150 Rbd. deri indeholdes, og med Hensyn til det, der gaaer over 2700 Rbd., 1 Maaned for hver Gang 200 Rbd., indtil en Tid af ialt 3 Aar; hvilken Tid, der indtræder med et Beløb af 5100 Rbd., udenfor det ovenpaapegede Undtagelsestilfælde, skal være den længste Tid, hvori en Kreditor maa holde sin Debitor i Gjældsfængsel. Den Deel af en Fordring, hvortil der ikke svarer en Fængselstid af en fuld Maaned, kommer ikke i Betragtning i foranførte Henseende. Jøvrigt er Debitor, der har lidt det ovennævnte Fængsel, derved ikke fritaget for at betale den Gield, hvorfor han har været fængslet; men den vil, hvis han maatte erhværve nogen Formue, kunne søges i hans Bo. § 4. Med Hensyn til Gjæld efter trasserede Vexler, er Kreditor berettiget til at holde sin Debitor i Fængsel i dobbelt saa lang Tid, som den, hvori dette ellers med Hensyn til Fordringens Størrelse efter § 1 var tilladt. – 5. De ovennævnte Jndskrænkninger af den ved de hidtil gjældende Love hjemlede personlige Arrest for Gjæld skulle og komme dem til Gode, der for Tiden hensidde i Gjældsfængsel. 6 6. Nærværende Anordning finder ikke Anvendelse paa det i Forordningen af 6. April 1842 64 omhandlede Fængsel, undtagen forsaavidt at dette Slags Fængsel ei heller i noget Tilfælde skal kunne anvendes længere end den i § 1 bestemte længste Tid. Jkke heller gjør denne Anordning Forandring, i de Bestemmelser, som Forordn. af 18. Juli 1840 § 21 indeholder angaaende Oppebørselsbetjente, der befindes i Kassemangel.